b'\n_START_ARTICLE_\nCarsten Bach\n_START_SECTION_\nBaggrund\n_START_PARAGRAPH_\nCarsten Bach blev f\xc3\xb8dt den 9. december 1975 i Holstebro som s\xc3\xb8n af forhenv\xc3\xa6rende lagerarbejder Carl Erik Jensen og pensioneret p\xc3\xa6dagog Birgit Jensen. Han gik p\xc3\xa5 N\xc3\xb8rrelandsskolen i Holstebro i sin folkeskoletid, f\xc3\xb8r han fortsatte p\xc3\xa5 Holstebro Gymnasium og HF via en fire\xc3\xa5rig Team Danmark-ordning, hvorfra han blev matematisk student i 1995. Efterf\xc3\xb8lgende var han reserveofficer ved Flyvev\xc3\xa5bnets Sergent- og Reserveofficersskole i et \xc3\xa5r, og i 2003 blev han p\xc3\xa5 Cand.scient. i anvendt kvart\xc3\xa6rgeologi fra Aarhus Universitet._NEWLINE_Han er gift med selvst\xc3\xa6ndig fysioterapeut og akupunkt\xc3\xb8r Ann Jette Riis, med hvem han har to b\xc3\xb8rn.\n_START_SECTION_\nPolitisk karriere\n_START_PARAGRAPH_\nMed 1.931 personlige stemmer fik han et till\xc3\xa6gsmandat i \xc3\x98stjyllands Storkreds ved Folketingsvalget 2015. I 2019 blev han ikke valgt ind.'